OpenLLM-France/wikimedia huggingface dataset:
# Shy'm

Tamara Marthe, anavezetoc'h gant an anv Shy'm (distaget [ˈʃaɪm]), ganet d'an 28 a viz Du 1985 e Trappes, zo ur ganerez hag un dañserez eus Bro-C'hall. Kroget he deus da vezañ plijet gant an dañs hag ar c'han pa oa bihan. Embannet he deus kalz a bladennoù single, en o zouez :
* Je suis moi
* Victoire
* T'es parti
* Si tu savais
* Step back
* Je sais
* Prendre l'air
* Tourne
* En apesanteur
* Et alors !
Hiziv an deiz eo brudet-tre Shy'm gant he c'hanaouennoù leun a startijenn. Graet he deus kalz a bladennoù e Pariz. Goude daou albom Rhythm and blues e troas war-zu ar sonerezh pop ha dance. Liv ar rock zo gant he fempvet albom Solitaire (2014). Distreiñ a ra d'ar sonerezhioù "urban" gant he seizhvet albom Agapé (2019).

## Albomoù

* 2007 : Mes fantaisies
* 2008 : Reflets
* 2010 : Prendre l'air
* 2012 : Caméléon
* 2014 : Solitaire
* 2015 : À nos dix ans
* 2017 : Héros
* 2019 : Agapé

## Liammoù diavaez

* Lec'hienn ofisiel
# Shōji Satō (arzour)

Shōji Satō (佐藤 ショウジ, Satō Shōji) zo un arzour ha treser japanat. Labouret en deus ivez war mangaioù doare dōjinshi gant al lesanv Inazuma ha penn ar strollad arzourien erotek Digital Accel Works. Penn treser an heuliad manga Highschool of the Dead eo bet betek marv an aozour Daisuke Satō. Hiziv-an-deiz eo harper ar mangaka Kōshi Rikudō, krouer an heuliad manga Excel Saga.

## Labourioù

* Futari Bocchi Densetsu (ふたりぼっち伝説), Shōnen Gahōsha, 2004
* Highschool of the Dead(学園黙示録, HIGHSCHOOL OF THE DEAD Gakuen Mokushiroku, Fujimi Shobo, 2007 (treser)
* Triage X|トリアージX}}, Fujimi Shobo, 2009
* FIRE FIRE FIRE|FIRE FIRE FIRE トリプルファイヤ, Shueisha, 2009
** FIRE FIRE FIRE BLACK SWORD, Home-sha, 2013
* God Shining Moonlight Howling Moon (神装魔法少女ハウリングムーン, Shinsō Mahō Shōjo Howling Moon), Fujimi Shobo, 2018 (treser)

## Liammoù diavaez

* Lec'hienn ofisiel Shōji Satō

## Notennoù ha daveennoù

* 1 2 3 Works (Japanese). Shōji Satō. Kavet : 2010-08-05.
* ↑ 富士見書房|録 HIGHSCHOOL OF THE DEAD (English). Fujimi Shobo. Diellet er skrid orin d’an 2009-07-02. Kavet : 2009-05-19.
* ↑ 『神装魔法少女ハウリングムーン』最胸ヒロイン成長クイズ KADOKAWA (Japanese). Fujimi Shobo. Kavet : 2018-12-16.
# Shōjo Comic

Shōjo Comic (japaneg : 少女コミック berraet e 少コミ Shōkomi, Sho-Comi pe Shōcomi) a zo ur magazin manga shōjo a vez embannet div wech ar miz e Japan gant Shōgakukan. Krouet eo bet e 1968. Pa voe krouet e oa ur sizhunieg, ha sizhuniek e chomas betek ar bloavezhioù 1980. Er bloavezhioù 1970 e voe mebannet kalz mangaoù nevezer e Shōjo Comic, evel re Moto Hagio ha re Keiko Takemiya.
Ar mangaoù embannet ennañ a vez savet evit krennardezed. Pa voe krouet ar magazin ne oa ennañ netra a denne d'ar reizhelezh, ne veze ket diskouezet tud o pokañ an eil gant egile zoken. Gant an amzer o tremen ez eo cheñchet an traoù, hag embannet ez eus bet ennañ mangaoù enno reizhelezh evel Kaikan Phrase savet gant Mayu Shinjo. Hiziv an deiz ez muioch a reizhelezh er magazin evit ar pezh a gaver e Margaret hag e Hana to Yume.
Ar mangaoù embannet er magazin a vez embannet e albomoù s (tankōbon goude.

## Mangaka ha mangaoù embannet e-barzh Shōjo Comic

* Mitsuru Adachi
** Hiatari Ryōkō!
* Kotomi Aoki
** Asa mo, Hiru mo, Yoru mo
** Boku wa Imōto ni Koi o Suru
** Boku no Hatsukoi wo Kimi ni Sasagu
** Ijiwaru Shinaide
* Moto Hagio
** Tōma no Shinzō
** They were 11
* Mann Izawa (senario) haYumiko Igarashi (tresañ)
** Georgie!
* Gō Ikeyamada
** Moe Kare!!
** Uwasa no Midori-kun!!
* Shotaro Ishinomori
** Cyborg 009 (5vet doare, 1975–1976)
* Miyuki Kitagawa
** Tokyo Juliet
* Kanan Minami
** Honey x Honey Drops
** Ren'ai Shijō Shugi
** Chain of Pearls
** Kyō, Koi wo Hajimemasu
* Kaho Miyasaka
** Binetsu Shōjo
** Kare: First Love
* Aqua Mizuto
** Milk Crown
** Milk Crown H!
* Iori Shigano
** Kapōn!
** Sonna Koe Dashicha Iya!
* Mayu Shinjo
** Kaikan Phrase
** Love Celeb
** Ai wo Utau yori Ore ni Oborero! (Blaue Rosen)
* Chie Shinohara
** Ao no Fūin Blue Seal
** Red River Sora wa Akai Kawa no Hotori
** Akatsuki no Lion Safaktaki Aslan
* Keiko Takemiya
** Kaze to Ki no Uta
* Masami Takeuchi
** Moondrop ni Oyasumi
* Yuu Watase
** Alice 19th
** Appare Jipangu!
** Ceres, Celestial Legend
** Fushigi Yūgi
** Fushigi Yūgi Genbu Kaiden
** Imadoki!
** Zettai Kareshi
* Rie Takada
** Punch!
** Heart
** Wild Act
** Happy Hustle High
* Kozue Chiba
** Hitori bocchi wa samishikute
** BLUE

## Magazinoù stag

* Betsucomi
* Chuchu
* Ciao
* Deracomi
* Shōjo Comic Zōkan
* Shōjo Comic Cheese!

## Diviz a-zivout ar pezh a zo er magazin

E 2007 e voe lakaet Sho-Comi da vagazin gwashañ evit ar re yaouank gant Japanese National PTA abalamour d'ar reizhelezh a gaver ennañ. Kerent zo a zo aet e daremrped gant an embanner evit e gelaouiñ. Hervez un enklask kalset gant Kevredigezh Embannerien Magazinoù Japan e 2005 ez eus 26% eus Sho-Comi hag a zo dindan 13 vloaz.

## Notennoù ha daveennoù

* ↑ http://comipress.com/news/2007/05/17/1981 Sho-Comi the Worst Shojo Manga Magazine for Children According to Japanese Parents, ComiPress, 17 a viz Mae 2007
* ↑ http://comipress.com/article/2006/11/30/1093 On Modern Shoujo Manga and Sex: Excessive Sexual Material in Shoujo Manga and Magazine, ComiPress, 30 a viz Du 2006
* ↑ http://comipress.com/article/2007/07/17/230 A History of Shojo, Loli, and Harmful Books, ComiPress, 17 a viz Gouere 2007

## Liamm diavaez

* Lec'hienn ofisiel
# Shōnen Jump+

Shōnen Jump+ (japaneg: 少年ジャンプ+プラス, Hepburn: Shōnen Janpu Purasu) zo ur savenn manga savet gant Shueisha. Lañset eo bet d'an 22 a viz Gwengolo 2014. Ar stumm a zo un aplikadur digoust war ar poellgomzoù kement hag ul elc'hienn internet. Jump+ a embann oberennoù nevez pe oberennoù bet embannet dija e kelaouennoù manga Shueishas, adkavout a reer ivez stummoù niverennel eus ar Weekly Shōnen Jump. An heuliadoù manga brudetañ embannet war Shōnen Jump+ eo World's End Harem, Astra Lost in Space, Hell's Paradise: Jigokuraku, Spy × Family, Chained Soldier, Kaiju No. 8, Chainsaw Man lodenn 2 ha Dandadan.
En desped d'e anv, Shōnen Jump+ a zo digor ivez war al lennerezed hag an dud gour (seinen) ouzhpenn an diaz shōnen, hag a zo mangaoù evit ar baotred yaouank.
Er-maez eus Japan, Shueisha a embann mangaoù nevez war ar savenn Manga Plus. Kroget e 2023, pep heuliad manga nevez nemet ar mangaoù gant ul lisañs pe heuliadoù dishual lañset war Shōnen Jump+, e kaver un droidigezh saoznek war Manga Plus, d'ar memes mare ha ma vez embannet e Japan.

## Liammoù diavaez

* Lec'hienn ofisiel
* Shōnen Jump+ war X
# Shōgakukan

Shogakukan Inc. (japaneg : 株式会社小学館, da lavaret eo ti ar skol kentañ derez) a zo un ti-embann levrioù eus Japan. Krouet eo bet d'an 8 a viz Eost 1922. Mangaoù, magazinoù, DVDoù ha geriadurioù a vez embannet ganto.
Gant Shōgakukan e voe krouet an ti-embann Shūeisha e 1925, ha gant Shūeisha e voe krouet Hakusensha e 1973. Hiziv an deiz ez eo distag an tri emberegrezh-se. Gant un dek ti-embann bennak all ez eont d'ober keiretsu Hitotsubashi, unan eus ar strolloù embregerezhioù embann brasañ e Japan.
An embanner amerikan Viz Media a zo perc'hennet gant Shōgakukan ha Shūeisha, ha gant Viz Media e vez embannet mangaoù an daou di-embann-se er Stadoù Unanet. Abaoe 1955 e vez roet bep bloaz Priz Shōgakukan da briziañ manga gwellañ ar bloaz.

## Magazinoù embannet gant Shōgakukan

* Ciao
* Shōnen Sunday
* Betsucomi
* Big Comic Original
* Big Comic Spirits
* Cheese!
* CoroCoro Comic
* Petit Comic
* Shōjo Comic
* Sunday GX
* Weekly Young Sunday

## Mangaoù embannet gant Shōgakukan
### Liamm diavaez

* Lec'hienn ofisiel
# Kengo.bzh

Kengo.bzh zo ul lec'hienn internet krouet e 2015 a servij da rastellañ arc'hant evit harpañ obererezhioù breton. Abaoe krouidigezh al lec'hienn ez eus bet harpet 325 obererezh. Arkea a zo kenkrouer al lec'hienn

## Liammoù diavaez

* Lec'hienn internet Kengo.bzh
* Twitter al lec'hienn
* War Facebook

## Notennoù ha daveennoù

* ↑ https://www.blogdumoderateur.com/kengo-financement-participatif-bretagne/
* ↑ https://fr.calameo.com/read/005752387d7e0cdb56575?page=1
# Kenneth

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Kenneth zo un anv-badez saoznek a orin gouezelek. Ken ha Kenny zo berrstummoù.

## Gerdarzh

Doare saoznekaet daou anv gouezelek disheñvel eo : Cainnech ha Cináed, tost o ster avat. Deveret eo an anv eus ul lesanv hag a dalv "kaer", "karantek".
Eil lodenn an anv Cinaed a zeu eus ar ger keltiek *aidhu, da lavaret eo "tan", pe eus ar ger predenek jʉ:ð hag a dalv "aotrou".

## Tud

* Ciniod mac Artcois, roue mojennel ar Bikted
* Cainnech Aghaboe (515/16–600), Sant Canice pe Sant Kenneth, ganet e Norzhiwerzhon, diskibl Sant Finnian ha Sant Kadog e Bro-Gembre, diazezer manati Agahanoe ha marteze hini Kilkenny en Iwerzhon, saver meur a iliz e Bro-Skos
* Sant Cenydd pe Sant Kenneth Bro-Gembre (un den disheñvel)
* Kenneth E. Stager (1915-2009), evnoniour stadunanat
* Kenneth H. Jackson (1909-1991), yezhoniour saoz
* Ken Loach (g. e 1936), filmaozer saoz
* Sir Kenneth Branagh (g. 1960), aktour, komedian ha sevener iwerzhonat ha breizhveurat

### Rieien

* Kenneth Iañ, roue Bro-Skos eus 843 betek 858.
* Kenneth II, roue Bro-Skos eus 971 betek 995.
* Kenneth III, roue Bro-Skos eus 997 betek 1005.
* Cináed mac Írgalaig Roue Uhel Iwerzhon eus 724 betek 728
* Cináed mac Conaing, roue Brega eus 849 betek 851

## Anvioù-lec'h
### Bro-Skos

* Inch Kenneth, un enezenn a-vaez da aodoù kornôg Enez Muile
Normandi
* Quinéville, an elfenn gentañ a zeu eus Kined, da lavaret eo Cinaed
* Quinetot, ur gêriadenn eus kumun Carteret

### Stadoù-Unanet

* Kenneth, ur gêriadenn e Minnesota
* Kenneth City, ur gêr e Florida

## Daveoù

* ↑ Kar d'ar ger brezhonek ken, "kaer", "skedus" ; gwelit Devri / ken.1
* ↑ Hanks, Patrick; Hardcastle, Kate & Hodges, Flavia (2006), A dictionary of first names, Oxford Paperback Reference (2nd ed.), Oxford University Press, pp. 157–158, 343, 401, ISBN 978-0-19-861060-1
* ↑ Busse, Peter E. (2006), "Cinaed mac Ailpín", in Koch, John T., Celtic culture: a historical encyclopedia, ABC-CLIO, p. 438, ISBN 1-85109-445-8
* ↑ Approaching the Pictish language: historiography, early evidence and the question of Pritenic.
# Kenkiz Sesini

Kenkiz Sesini (meneget alies e-giz "Kenkiz Susini") zo ur savadur maourek e stumm, lec'hiet e gorre-kêr Aljer. Goude bezañ bet koñsuldi Alamagn da vare an Nazied e voe ur greizenn-vac'hañ ma voe jahinet tud an FLN e-pad brezel Aljeria (1961-1962).
An holl Aljerianed o doa aon rak ar genkiz-se peogwir e oa ar greizenn-jahinañ vrasañ en Aljer. Ul lec'h brav-kenañ eo p'er gweler eus an diavaez, met traoù euzhus zo c'hoarveze en diabarzh. Ha hi perc'hennet gant ministrerezh aljerian an Deskadurezh bremañ e chom Kenkiz Sesini un dodenn diaes c'hoazh d'an Aljerianed.

## Istor ar Genkiz

Penn-karter legionourien ar 1añ R.E.P. (1er Régiment Étranger de Parachutistes) e voe Kenkiz Sesini eus 1957 betek 1961.

#### Jahinañ

Doareoù a bep seurt zo bet implijet evit jahinañ an dud gant ar soudarded c'hall, en o zouez :
* ar gégène : un ostilh a veze implijet da lakaat rodoù da dreiñ evit reiñ taolioù-tredan d'aar gouzañvad ;
* stagañ ouzh ur solier : staget e veze ilinoù an dud betek tagadur an organoù ;
* devadennoù : devet e veze an dud gant bechadoù sigaretennoù pe gant ur flammer
... ha doareoù all ker spontus all.

### Louisette Ighilahriz

Louisette Ighil Ahriz‎ a oa un emsavereza voe dastumet ha kaset di da vout jahinet$^,$.

## Lennegezh

Ar Genkiz Susini (sic) ha kistion ar jahinañ a-enep da stourmerien aljerian ha da soudarded c'hall zoken a zo e kreiz ar romant Alje 57 , bet savet gant Pierre-Emmanuel Marais, hag embannet e 2012 gant Al Liamm.

## Liammoù diavaez

* Ligue des Droits de l'Homme - Toulon

## Notennoù

* ↑ SkyscraperCity
* ↑ Voir France 2, Envoyé spécial, 7 février 2002.
* ↑ nouvelobs.com, « Justice, Guerre d'Algérie : un viol en appel »
# Kenglad ar Stadoù Dizalc'h

Kenglad ar Stadoù Dizalc'h (rusianeg: Содружество Независимых Государств, a zo un aozadur tiriadel a vod 11 eus ar republikoù soviedel kent (war 15). Krouet e oa bet goude dispenn an Unaniezh Soviedel. Ar broioù balt n'int ket ezel. Jorjia n'eo ket ezel ken abaoe 2009. Ukraina n'eo ket ezel ken, met kemer a ra perzh el labourioù. Turkmenistan a zo un ezel kevredet diofisiel. E Minsk emañ ar sez.
Gallout a reer keñveriañ KSD gant ur c'hevredigezh stadoù laosk a-walc'h) ha n'eo ket gant ur c'hevredad, ur c'hengevredad pe un aozadur dreistvroadel evel ma oa Kumuniezh Ekonomikel Europa. Heñveloc'h eo kentoc'h ouzh Kenglad ar Broadoù. Daoust da KSD kaout nebeut a c'halloudoù dreistvroadel, eo estr eget un aozadur arouezel nemetken, dre m'en deus galloudoù da genurzhiañ ur c'henwerzh, an arc'hantañ, al lezenniñ hag ar surentez. Broudet en deus bet ivez kenlabour war dachenn an demokratelaat ha diwall an torfedoù dreist d'an harzoù. Evel aozadur tiriadel e kemer KSD perzh e nerzhioù kendalc'h ar peoc'h. Gant izili zo eus KSD e voe savet Kumuniezh Ekonomikel Eurazia, he fal o vezañ sevel ur marc'had boutin.

## Broioù ezel

* Stadoù ezel eus ar C'henglad:
** Armenia
** Azerbaidjan
** Belarus
** Kazakstan
** Kirgizstan
** Moldova
** Ouzbekistan
** Rusia
** Tadjikistan
* Ezel diofisiel
** Turkmenistan
** CIS
* CIS
# Kenneth Branagh

Kenneth Branagh a zo un aktour norzhiwerzhonat ganet d'an 10 a viz Kerzu 1960 e Belfast. Diplomet eo d'ar Royal Academy of Dramatic Art, ha deuet eo da vezañ he frezidant e 2015. C'hoariet en deus e meur a azasadenn oberennoù William Shakespeare : Henry V, Hamlet ha Much Ado About Nothing da skouer. E-touez e filmoù all e kaver Harry Potter and the Chamber of Secrets ha The Boat That Rocked.
# Kenkiz Tugendhat

Kenkiz Tugendhat (Brno, Republik Tchek) a zo ur c'henkiz bet savet etre 1929 ha 1930 evit Fritz Tugendhat hag e wreg Alfreda, diwar ur steuñv bet aozet gant Ludwig Mies van der Rohe. Gwelet e vez evel unan eus pennoberennoù van der Rohe, hag enskrivet eo war listenn glad ar bed gant UNESCO abaoe 2001, evel unan eus skouerioù peurvat ar stil etrevroadel a ziwanas er bloavezhioù 1920.

## Ar c'henkiz hag e istor

Savet eo bet ar c'henkiz e diavaez Brno, war un dachenn war zinaou. Rez an douar (estaj ar servijoù eo, gant ar c'hambreier) a sko war ar straed, hag ar salioù a vever enno a zo en estaj dindan, e rez al liorzh.
Ludwig Mies van der Rohe a implijas e vennozhioù diwar-benn ar steñv dieub a-benn aozañ ar c'henkiz : kement sal a zo gouestlet d'ur perzh resis (sal-debriñ, burev, saloñs...) hep speurenn ebet. Ur framm dir a zo (evel e pennti Alamagn a voe e diskouezadeg etrevroadel Barcelona e 1929) : peulioù stumm ur groaz dezho, ha gwisket gant inoks. Koad gwez sitroñs hag eben a zo bet implijet en diabarzh. Gwarezet eo ar burev diouzh gouloù an heol gant un tamm oniks. An talbenn a sko war al liorzh a zo savet gant prinistri gwer bras-tre, evit ma teufe ar sklerijenn e-barzh ar savadur. Ludwig Mies van der Rohe a dresas kement tra a zo e-barzh ar c'henkiz : ar gador Tugendhat da skouer. Ar re Dugendhat a rankas tec'hout kuit e 1938, rak yuzevien e oant. Ne zistrojont biken d'o zi. E-pad an Eil Brezel Bed e voe staliet burevioù Messerschmitt er c'henkiz. Pa voe trec'het an nazied e vo aloubet ar savadur gant ar Rused, ha preizhet e voe. E 1955 e teuas ar c'henkiz da vezañ perc'hennet gant ar stad, hag ennañ un ti adklenne d'ar re yaouank. E 1963 e voe lakaet ar c'henkiz da savadur sevenadurel gant ar stad, ha kempennet e voe. E 1992 en em gavas Vaclav Klaus ha Vladimir Meciar ennañ a-benn rannañ Tchekoslovakia. Abaoe 1994 eo digor ar c'henkiz d'ar weladennerien, ennañ ez eus ur mirdi.

## Gwelout ivez

* Ludwig Mies van der Rohe
* Bauhaus

## Liammoù diavaez

* Lec'hienn ofisiel
* pennad war lec'hienn UNESCO
a vo kavet e Wikimedia Commons.
# Jañ-Maï Priol

Jañ Mai Priol, ganet d'an 19 a viz Eost 1982, zo ur c'haner festoù-noz, anavezet e Treger dreist-holl.
Hervezañ en dije « kanet a-raok komz ». Deskiñ a reas ar c'han-ha-diskan gant Claude Lintanf hag Jañ-Do Robin, ar pezh a gasas anezhañ war al leurenn da 9 bloaz. Kejañ a reas gant Brendan Corre, ur gejadenn hag a badas 19 vloaz. Da 10 vloaz e taolas e evezh war ar gavotenn gant Louis-Jacques Suignard. Abaoe ar mare-se e ra tro ar festoù-noz "e Breizh hag e Navarra"! : Gouel an Dañs Fisel, Gouel Kan ar Vartoloded e Pempoull, fest-noz al Log e Plûned, Gallésie en Fête, Java dans les bois, ha re all.
Seniñ a ra meur a venveg : bombard, binioù, bodhrán... en ur genderc'hel da ganañ.
E 2004 e kejas ouzh ar Fabulous Trobadors ha les Bombes 2 Bal. Gante e reas un toullad abadennoù eus Roazhon da Doloza. (La Maroquinerie, La Boule noire, Zénith de Toulouse, L'Ubu...). Kejañ a reas ouzh Têtes Raides a ginnigas « prenestroù » dezhañ (Festival des Terres Neuvas, Avis de KO social hag ur bedadenn d'ar Bataclan e-kerzh ur sonadeg "okitan-breizhat").
# Jaén (Spagn)

Jaén eo kêr-benn proviñs Jaén e Spagn. War-dro 112 000 a dud zo enni o chom.

## Lennegezh

* Ar varzhoneg Andaluces de Jaén, kanet gant Paco Ibañez.
# Je suis le seigneur du château

Je suis le seigneur du château (Aotrou ar c'hastell on e brezhoneg) zo ur film-drama gall, sevenet gant ar filmaozour gall Régis Wargnier, hag a oa deuet er-maez d'an 22 a viz C'hwevrer 1989.
Azasaet e oa bet ar senario gant Régis Wargnier hag Alain Le Henry diwar ar romant I'm the King of the Castle (1970) gant ar skrivagnerez saoz Susan Hill.
Bet kroget e penn kentañ miz Eost 1988, ar film triwec'h munutenn ha tri-ugent e badelezh a oa bet troet e kastell Beaumanoir-Eder (Al Leslae, (Aodoù-an-Arvor)), en Uhelgoad hag e Montroulez.

## An danvez

E Breizh, e 1954 : goude marv e wreg e tiviz Jean Bréaud goprañ ur ouarnerez, e-pad ar vakañsoù, d'ober war-dro e vab Thomas, dek vloaz anezhañ. Setu m'en em gav an itron Vernet e kastell ar re Vréaud d'enderv un devezh kaer hañv. Bet kollet he gwaz en Indez-Sina c'hall e-pad ar brezel he deus an intañvez ur mab, Charles, a oad gant Thomas. Daoust d'ar gejadenn gentañ etre an dud vras bezañ kourtes, darempredoù nec'hus a eneb an daou baotrig an eil ouzh egile diouzhtu. Kask a ra Thomas, ur paotr yen ha tavedek e neuz, spontañ Charles a zo kizidik ken ez eo dre natur.

## Roll ar gomedianed

* Jean Rochefort : Jean Bréaud,
* Dominique Blanc : an itron Vernet,
* Régis Arpin : Thomas Bréaud, mab Jean Bréaud,
* David Behar : Charles Vernet, mab an itron Vernet,
* Pascale Le Goff : ar vaouez wilioudet,
* Frederic Renno : ar mezeg.

## Notennoù

* ↑ Er c'hastell-man e oa bet troet ivez ar film Tess gant Roman Polanski e 1979.
# Jean-Antoine Houdon

Jean-Antoine Houdon (1741-1828) zo ur c'hizeller gall.

### E boltredoù

Brudet eo bruskdelwennoù Houdon, ha dreist-holl re Katelin II Rusia, Denis Diderot, peder eus Voltaire unan eus Rousseau (graet goude marv ar skrivagner), unan eus Cagliostro, hag ivez re politikerien stadunanat : George Washington, Robert Fulton, Benjamin Franklin pe Thomas Jefferson.
# Je dis oui!

Je dis oui! zo un albom gant al laz-seniñ stadunanat, eus Oregon, Pink Martini, e 2016.

## Kanaouennoù

* Joli garçon (Bavo Defurne, China Forbes, Valentin Hadjadj, Thomas Lauderdale, Yves Verbraeken)
* The Butterfly Song (Thomas Lauderdale, Alex Marashian)
* Kaj Kolah Khan (Babak Afshar, Touradj Negahban)
* Ov Sirun Sirun
* Love for Sale (Cole Porter)
* Solidão (Frederico de Brito, David Mourão Ferreira, Traditional, Ferrer Trindade)
* Al Bint Al Shalabiya (Assi Rahbani, Mansour Rahbani)
* Souvenir (Bavo Defurne, Thomas Lauderdale, Yves Verbraeken)
* Askim bahardi (Yıldırım Gürses)
* Finnisma Di"Finnisma Di" (Thomas Lauderdale, Lyad Qasem, Pepe Raphael)
* Segundo (Johnny Dynell, China Forbes, Thomas Lauderdale)
* Blue Moon (Lorenz Hart, Richard Rodgers)
* Fini la musique (Bavo Defurne, Valentin Hadjadj, Thomas Lauderdale, Yves Verbraeken)
* Pata Pata (Miriam Makeba, Jerry Ragovoy)
* Serenade (Franz Schubert)
# Je ne veux pas travailler

Je ne veux pas travailler, pe Sympathique, zo ur ganaouenn c'hallek savet gant China Forbes, kanerez al laz-seniñ stadunanat Pink Martini, evit ar c'homzoù, ha gant Thomas M. Lauderdale, ar pianoour, evit an ton. Embannet e voe en o albom Sympathique en 1997, kanet gant China Forbes.
Brudet eo bet ar ganaouenn gant ur film bruderezh evit Citroën.

## Barzhoneg

Savet eo ar ganaouenn diwar div linenn gentañ ur varzhoneg c'hallek gant ar barzh Guillaume Apollinaire e 1913, hag un nebeud bommoù all.
Sede deroù ar varzhoneg Hotel,
    Ma chambre a la forme d’une cage,
    Le soleil passe son bras par la fenêtre.
    Mais moi qui veux fumer pour faire des mirages,
    J’allume au feu du jour ma cigarette,
    Je ne veux pas travailler — je veux fumer$^,$.
Kanet eo bet barzhoneg Apollinaire war un ton savet gant Francis Poulenc en un heuliad tonioù anvet Banalités

## Notennoù

* ↑ Œuvres poétiques, Bibliothèque de la Pléiade, 1965, p. 590
* ↑ http://www.paperblog.fr/5795531/guillaume-apollinaire-hotel-1913/#eLut0KCDRqkKBtKG.99
* ↑ http://www.answers.com/topic/banalit-s-song-cycle-for-voice-piano-fp-107

## Liammoù diavaez

* Kanaouenn Pink Martini:
* Kanaouenn Francis Poulenc:
* http://www.clg-leger.ac-aix-marseille.fr/spip/spip.php?article194
* https://web.archive.org/web/20160304220615/http://www.melodie.talktalk.net/song130_Banalites.htm
# Je sais rien mais je dirai tout

Je sais rien mais je dirai tout a zo ur film gall deuet er-maez e 1973, sevenet ha pennc'hoariet gant Pierre Richard.

## Liamm diavaez

* Je sais rien mais je dirai tout war Internet Movie Database
# Republik Poblel Soviedel C'horezm

Ur Republik Soviedel berrbad e oa Republik Poblel Soviedel C'horezm (ruseg: Хорезмская Народная Советская Республика) bet savet diwar ez-C'hanelezh C'hiva e miz C'hwevrer 1920 ha disklêriet ez-ofisiel d'ar 26 a viz Ebrel.
Treuzfeurmet e oa bet d'an 20 a viz Here 1923 e Republik Sokialour Soviedel (RSS) C'horezm (ruseg: Хорезмская Социалистическая Советская Республика).
Ne badas RSS C'horezm muioc'h evit bloaz, rak d'an 10 a viz Here 1924 e oa bet isrannet etre RSS Ouzbekistan, RSS Turkmenistan hag OE Karakalpak pa oa bet adaozet Kreiz Azia gant an Unaniezh Soviedel hervez ar broadoù.

## Gwelit ivez

* Republik Poblel Soviedel Bouc'haran
# Republik Poblel Soviedel Bouc'haran

Anv Ouzbekistan gwechall e oa Republik Poblel Soviedel Bouc'haran (ruseg: Бухарская Народная Советская Республика), ur Republik Soviedel berrbad bet krouet war takad ez-Emiratelezh Bouc'hara e 1920 hag aet da get e 1924 pa oa bet enbarzhiet e RSS Ouzbekistan.
Disklêriet e oa bet ar Republik Poblel d'an 8 a viz Here 8 1920 gant Fayzoulla C'hodjaev ouzh he fenn.
Adalek an 19 a viz Gwengolo betek ar 27 a viz Du 1924 e veze graet Republik Soviedel Sokialour Bouc'haran (ruseg: Бухарская Социалистическая Советская Республика) outañ (Bukharan SSR; Russian: ) ha pa oa bet adwelet ar bevennoù e 1924 e oa bet votet gant ar Republik nullañ ar Republik Sokialour-se ha dont da vezañ ul lodenn eus RSS Ouzbekistan nevez-kroeut.
An darn vrasañ eus an takad a oa bet gwechall Republik Poblel Soviedel Bouc'haran a zo bremañ en Ouzbekistan gant tammoù bihanoc'h all e Tadjikistan ha Turkmenistan.

## Gwelit ivez

* Republik Poblel Soviedel C'horezm